[{"text_idx": "#000005", "text": "Cederna Garalur Elkarteak berdintasunari eta emakumeen aurkako indarkeriari buruzko prestakuntza antolatu du linean."}, {"text_idx": "#000006", "text": "lantegiak linean emanen dira azaroaren 3an, 5ean eta 9an, gaztelaniaz eta euskaraz, eta bi orduko iraupena izanen dute.\nPrestakuntza tokiko ordezkariei, udal-teknikariei, emakumeen mugimendu eta elkarteei eta era guztietako gizarte- eta ekonomia-eragileri dago bideratuta."}, {"text_idx": "#000007", "text": "\u00abKontziliaziorako Tokiko Itunak\u00bb programako genero-berdintasuna sustatzeko ekintzen barnean, Cederna Garalur Elkarteak emakumeen aurkako indarkeriaren arloko prestakuntzari eta sentsibilizazioari buruz sei lantegi (dohainik) antolatu ditu."}, {"text_idx": "#000008", "text": "Saioak udal-ordezkari politikoei eta udaletako teknikariei bideratuta daude, baita Nafarroako Mendialdeko emakumeen mugimendu eta elkarteei eta ekonomia- eta gizarte-eragileei ere; besteak beste, partzuergoei, enpresei, sindikatuei, mankomunitateei edo guraso-elkarteei."}, {"text_idx": "#000009", "text": "Prestakuntza bera da lantegi bakoitzerako: Sei lantegi eginen dira egun eta ordutegi desberdinetan, parte-hartzea errazte aldera. Saio birtualak izanen dira, azaroaren 3an, 5ean eta 9an, 2 orduko saioak, gaztelaniaz eta euskaraz. Gaztelaniazko saioak azaroaren 3an (10:00etatik 12:00etara), azaroaren 5ean (9:00etatik 11:00etara) eta 9an (12:00etatik 14:00etara) eginen dira. Bestalde, euskarazko saioak, berriz, 16:00etatik 18:00etara izanen dira azaroaren 3an eta 5ean, eta 15:00etatik 17:00etara azaroaren 9an. Lantegietan gehienez ere 20 lagunek har dezakete parte. Murgibe enpresak bideratuko ditu lantegiak."}, {"text_idx": "#000010", "text": "Prestakuntza horren helburu nagusia da indarkeria-kasuak identifikatzeko eta tratu txarren aurrean erabilgarri dauden baliabideak ezagutzeko behar diren tresnak ematea. Horrez gain, prestakuntza horren bidez, erakunde parte-hartzaileen arteko loturak sendotzen dira, eta indarkeria-egoeren eta tratu txarren aurrean fronte komun bat eratzen da."}, {"text_idx": "#000011", "text": "Prestakuntza-ekintza horiek emakumeen eta gizonen arteko berdintasuna sustatzeko proiektuen deialdian txertatzen dira, Nafarroako Berdintasunerako Institutuak sustatutako \u00abKontziliaziorako Tokiko Itunak\u00bb programaren barruan."}, {"text_idx": "#000013", "text": "Para compartir esta historia, elija cualquier plataforma"}, {"text_idx": "#000016", "text": "Bidasoako eskualdeek \u201cBertako elikagaien ekoizpena\u201d aurkeztu dute, Bertizarana-Malerreka-Bortzirietako tokiko produktuen katalogoa."}, {"text_idx": "#000017", "text": "Nafarroako Mendialdeko udalerriek konpromisoa hartu dute klima-aldaketaren aurkako borrokan"}, {"text_idx": "#000019", "text": "Cederna Garalur Elkarteak pertsona bat kontratatu nahi du Mendialdea eskualdean (Leitzaldea-Larraunaldea) industria eta energia dinamizatzeko"}]